Niko Ahoniemi

Niko Ahoniemi (s. 14. maaliskuuta 1996 Tampere) on suomalainen jääkiekkoilija, joka pelaa Puolan Polska Hokej Ligan STS Sanokissa. Hän on pelipaikaltaan oikea laitahyökkääjä.

 Ura 
 Seuraura 
Ahoniemi on Tapparan kasvatti. Hän oli kaudella 2010–2011 11 osumallaan seuran C-nuorten paras maalintekijä Juho Jokiharjun ja Jaakko Hällin kanssa. Ahoniemi voitti kauden päätteeksi C-nuorten SM-hopeaa. Kaudella 2011–2012 hän sijoittui koko C-nuorten SM-sarjan pudotuspelien pistepörssissä toiseksi edellään vain Lukon Aleksi Saarela. Ahoniemi voitti kauden päätteeksi taas C-nuorten SM-hopeaa.

Kesällä 2013 Ahoniemi haki pelipaikkaa yhdysvaltalaisesta NAHL-junioriliigasta. Hän jäi kuitenkaan saanut sieltä sopimusta, joten Ahoniemi päätti siirtyä kaudeksi 2013–2014 Venäjän nuorten sarja MHL:n itävaltalaisjoukkue EC Salzburgiin. Hän pelasi ison osan kaudestaan myös Itävallan kansallisessa B-juniorisarjassa sekä Itävallan kansainvälisessä EBYSL-junioriliigassa. Kaudeksi 2014–2015 Ahoniemi palasi Suomeen ja siirtyi Tampereen Ilveksen A-nuoriin. Kaudella 2015–2016 hän jakoi 99 minuutillaan A-nuorten SM-liigan jäähypörssin neljännen sijan Bluesin Joonas Niemelän kanssa. Ahoniemi voitti kauden päätteeksi A-nuorten Suomenmestaruuden.

Huhtikuussa 2016 Ahoniemi teki vuoden mittaisen SM-liigasopimuksen Ilveksen kanssa. Kauden 2016–2017 kynnyksellä seura lainasi hänet toistaiseksi voimassa olevalla sopimuksella Mestis-joukkue Lempäälän Kisaan, jossa Ahoniemi pelasi kauden aikana 14 runkosarjaottelua tehopistein 2+4=6. Hän teki liigadebyyttinsä Ilveksessä 15. lokakuuta 2016 Oulun Kärppiä vastaan. Ahoniemelle aukesi paikka joukkueen kokoonpanoon Teemu Rautiaisen loukkaantumisen myötä. Hänet merkittiin heti Ilveksen ykkösketjuun Tapio Laakson ja Eemeli Suomen rinnalle. Ahoniemi sai ottelussa jääaikaa 12.53 minuuttia. Liigauransa avausmaalin hän teki 3. tammikuuta 2017 Vaasan Sportia vastaan, kun Ilves kavensi ottelun ilman maalivahtia 2–3:een. Sport viimeisteli lopulta ottelun loppulukemat 2–4 tyhjään maaliin. Jani Nikko valitsi Ahoniemen ottelun Alumnien tähtien kolmostähdeksi. Hänen tulokaskautensa toi kaikkiaan 41 runkosarjaottelussa tehot 2+5=7. Ahoniemi ei mahtunut kuitenkaan pudotuspeleissä Ilveksen kokoonpanoon. Hän vahvisti kevätkaudella seuran A-nuoria pudotuspeleissä. Huhtikuussa 2017 Ahoniemi teki vuoden mittaisen jatkosopimuksen Ilveksen kanssa.

Alkukaudella 2017–2018 Ahoniemi pelasi Ilveksessä kaksi ottelua, kunnes syyskuussa 2017 seura lainasi hänet Mestis-joukkue KeuPa HT:hen. Ahoniemi pelasi siellä tammikuuhun 2018 saakka, jolloin Ilves lainasi hänet loppukaudeksi TUTO Hockeyn Mestis-joukkueeseen. Ahoniemi voitti kauden päätteeksi Mestis-hopeaa.

Ahoniemi teki kaudeksi 2018–2019 vuoden mittaisen sopimuksen TUTOn kanssa. Hän jakoi tehoilla 15+18=33 joukkueen sisäisen piste- ja maalipörssin voiton Lassi Kokkalan kanssa. Pudotuspeleissä Ahoniemi oli tehoilla 5+6=11 TUTOn paras pistemies. Hän jakoi myös joukkueen sisäisen maalipörssin voiton Sami Salmisen kanssa sekä sisäisen syöttöpörssin voiton Lassi Kokkalan ja Atte Mäkisen kanssa. Ahoniemi valittiin Mestiksen maaliskuun 2019 kuukauden pelaajaksi ja kuukauden kentälliseen. Hän voitti kauden päätteeksi Mestis-pronssia. Ahoniemi valittiin sarjan toiseen tähdistökentälliseen. Kaudeksi 2020–2021 hän siirtyi vuoden mittaisella sopimuksella Imatran Ketterään. Ahoniemi voitti kauden päätteeksi Mestiksen mestaruuden.

Kaudeksi 2021–2022 Ahoniemi siirtyi vuoden mittaisella sopimuksella Ruotsin toiseksi korkeimmalle sarjatasolle Hockeyettan-joukkue Kalmar HC:hen. Hän oli tehoilla 17+15=32 joukkueen toiseksi paras pistemies Victor Crus Rydbergin jälkeen. Kaudeksi 2022–2023 Ahoniemi siirtyi vuoden mittaisella sopimuksella Puolan Polska Hokej Ligan STS Sanokiin. Joukkuetta valmentaa hänelle TUTO Hockeysta tuttu Miika Elomo.

 Maajoukkueura 
Ahoniemi on pelannut kuusi poikien maaottelua.

 Pelityyli 
Ahoniemeä Ketterässä valmentaneen Maso Lehtosen mukaan Ahoniemessä yhdistyy kyky tuottaa tulosta sekä röyhkeys fyysiseen peliin. Lehtosen mukaan hän osaa olla erittäin ärsyttävä vastustaja ja on sen lisäksi hyvä luistelija.

 Muuta 
Ahoniemi harrasti lapsena myös jalkapalloa.

 Tilastot 
 2012–2013  Tappara  A-SM  4  1  0  1  2  –  –  –  –  – 2013–2014  EC Salzburg  EBYSL  13  5  3  8  26  –  –  –  –  –   EC Salzburg II  MHL  24  1  3  4  10  2  0  0  0  0 2014–2015  Ilves  A-SM  38  2  6  8  71  8  1  1  2  6 2015–2016  Ilves  A-SM  44  22  24  46  99  7  1  1  2  4 2016–2017  Ilves  A-SM  –  –  –  –  –  3  0  0  0  2   Ilves  SM-liiga  41  2  5  7  31  –  –  –  –  –   LeKi  Mestis  14  2  4  6  29  –  –  –  –  – 2017–2018  Ilves  SM-liiga  2  0  0  0  2  –  –  –  –  –   KeuPa HT  Mestis  27  4  6  10  12  –  –  –  –  –   TUTO Hockey  Mestis  12  5  1  6  2  18  3  6  9  6 2018–2019  TUTO Hockey  Mestis  35  15  18  33  36  11  5  6  11  20  2019–2020  TUTO Hockey  Mestis  31  13  15  28  71 –  –  –  –  – 2020–2021  Ketterä  Mestis  30  4  23  27  94  9  5  5  10  6 2021–2022  Kalmar HC  Ruotsi I  38  17  15  32  43 –  –  –  –  – 2 kautta  yhteensä  SM-liiga  43  2  5  7  33  –  –  –  –  – 5 kautta  yhteensä  Mestis  149  43  67  110  244  38  13  17  30  32

 Lähteet 

 Viitteet 

Luokka:Suomalaiset jääkiekkoilijat
Luokka:Vuonna 1996 syntyneet
Luokka:Elävät henkilöt